CELEX: 32020D0790
Language: sk
Date: 2020-06-09 00:00:00
Title: Rozhodnutie Rady (EÚ) 2020/790 z 9. júna 2020 o pozícii, ktorá sa má v mene Európskej únie zaujať v Spoločnom výbore a v Podvýbore pre obchod a investície zriadených Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej, pokiaľ ide o prijatie rozhodnutia o rokovacom poriadku Spoločného výboru a rozhodnutia o rokovacom poriadku Podvýboru pre obchod a investície

17.6.2020   
               
               
                  SK
               
               
                  Úradný vestník Európskej únie
               
               
                  L 193/5
               
            
         ROZHODNUTIE RADY (EÚ) 2020/790
         z 9. júna 2020
         o pozícii, ktorá sa má v mene Európskej únie zaujať v Spoločnom výbore a v Podvýbore pre obchod a investície zriadených Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej, pokiaľ ide o prijatie rozhodnutia o rokovacom poriadku Spoločného výboru a rozhodnutia o rokovacom poriadku Podvýboru pre obchod a investície
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej články 207 a 209 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Rámcová dohoda o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (1) (ďalej len „dohoda“) nadobudla platnosť 1. novembra 2017.
                  
               
                     (2)
                  
                  
                     Článkom 56 ods. 1 dohody sa zriaďuje Spoločný výbor, ktorý má zabezpečiť riadne fungovanie a vykonávanie dohody (ďalej len „Spoločný výbor“).
                  
               
                     (3)
                  
                  
                     V článku 56 ods. 6 dohody sa stanovuje, že Spoločný výbor má prijať svoj vlastný rokovací poriadok a v článku 56 ods. 4 dohody sa stanovuje, že môže zriadiť špecializované pracovné skupiny, ktoré mu pomáhajú pri plnení jeho úloh.
                  
               
                     (4)
                  
                  
                     Článkom 28 ods. 1 dohody sa zriaďuje Podvýbor pre obchod a investície.
                  
               
                     (5)
                  
                  
                     V článku 28 ods. 3 dohody sa stanovuje, že Podvýbor pre obchod a investície má prijať svoj rokovací poriadok.
                  
               
                     (6)
                  
                  
                     Rokovací poriadok Spoločného výboru a Podvýboru pre obchod a investície by mal byť prijatý čo najskôr, aby sa zabezpečilo účinné vykonávanie dohody.
                  
               
                     (7)
                  
                  
                     Je vhodné stanoviť pozíciu, ktorá sa má v mene Únie zaujať v Spoločnom výbore a v Podvýbore pre obchod a investície.
                  
               
                     (8)
                  
                  
                     Pozícia Únie v rámci Spoločného výboru a Podvýboru pre obchod a investície by mala preto byť založená na návrhoch rozhodnutí Spoločného výboru a Podvýboru pre obchod a investície,
                  
               PRIJALA TOTO ROZHODNUTIE:
         
            Článok 1
            
               1.   Pozícia, ktorá sa má v mene Únie zaujať v Spoločnom výbore zriadenom Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej (ďalej len „dohoda“), je založená na návrhu rozhodnutia Spoločného výboru (2).
            
            
               2.   Pozícia, ktorá sa má v mene Únie zaujať v Podvýbore pre obchod a investície zriadeného dohodou, je založená na návrhu rozhodnutia Podvýboru pre obchod a investície (2).
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 9. júna 2020
            
               
                  Za Radu
               
               
                  Predsedníčka
               
               A. METELKO-ZGOMBIĆ
            
         
         
            (1)  Ú. v. EÚ L 326, 9.12.2017, s. 7.
         
            (2)  Pozrite dokument ST 6856/20 na http://register.consilium.europa.eu.